इस प्रकार उसके छह पुत्र मर गए | साँतवी बार वह भाभी दुखी होकर पंडितों से इधर-उधर पूछने लगी की यदि इसी तरह मेरे सभी पुत्र चले जायेंगे तो मेरा वंश फिर कैसे चलेगा ? तब पंडितों ने बताया कि तू सुरई माता की पूजा कर और क्योंकि सुरई माता और स्याहो माता दोनों बहने हैं तो वो तेरे लिए उपाय बताएंगी | उसने सुरई माता कि खूब सेवा की | रोज़ सुबह सबसे पहले उठ कर सुरई माता का गोबर उठाती और झाड़ कर सफाई कर आती | सुरई माता यह देख कर बड़ी प्रसन्न हुई और बोली कौन इतनी जल्दी सुबह आकर मेरी इतनी अच्छी सफाई कर जाता है | आज मैं इसका पता लगाऊँगी |